S-a întâmplat ceva super drăguț zilele astea. Două cazuri de idioțenie colectivă care mă ajută să vorbesc cu exemple de un subiect pe care voiam să-l tratez de mult timp. O să fie un text lunguț, dar strânge din dinți și treci prin el, că îți explică pe ce lume trăiești. Și are multe poze.

Cotidian zilnic e un site la mișto făcut de niște amici. E un fel de the onion românesc mult mai slab (ca orice variantă românească a orice), dar amuzant. Principiul e simplu: se parodiază trenduri de presă. Nu cioace gen TNR. Pur și simplu se ia o idee stupidă din presă și se duce la o extremă absurdă și amuzantă. Până și titlul din tab îți spune că e la mișto: „Cotidian Zilnic – tabloid infect”. Spre exemplu acest articol despre niște copii orbi care l-au desenat pe Iohannis. Nu îți trebuie mult creier să vezi că e invenție și să râzi că așa e presa de sentiment la modul general, care trateaza emoțional chestii care nu spun nimic.

Săptămâna trecută au scris articolul ăsta la mișto, cu un politician inventat de extremă dreapta de la un partid fictiv, care parodiază gândirea gen Donald Trump sau Iulian Capsali.

Îți trebuie doar bunul simț al unui copil de 14 ani să îți dai seama că articolul e o parodie. Un idiot fictiv a găsit sursa tuturor problemelor sociale grave într-un căcat irelevant: muzica rock. E amuzant pentru că exact asta fac și idioții reali! Uite ce față au găsit pentru personaj. Se potrivește perfect!

După care au apărut idioții reali. Ăia care nu au discernământul să le spună bunul simț că ceva e fake. Gen Șerban Huidu, care intră în subiect pe contrasens și-l împrăștie ca pe o mașină plină cu săraci.

Până la urmă i-a zis cineva, „auzibăiatu, vezi că ai pus botu la o cioacă” și s-a prins și el și a editat. Dar nu înainte ca subiectul să fie preluat de EVZ și Cancan.

Din păcate, EVZ a apucat să editeze articolul până am făcut printscreen. Era la fel de cretioid de credul și el la publicare. Și de aici vedem ceva grav. În presa cât de cât profi, oamenii sunt complet idioți. E o regulă de-aia de prima lecție la primul curs de jurnalism amatoricesc: VERIFICĂ INFORMAȚIA ÎN PULA MEA. Îți ia literalmente două minute de internet să vezi că liderul ăla de partid e la fel de real ca batman.

Cum s-a ajuns în presă să apară articole de-astea fără să fie nimeni scos din redacție de ureche, ca pe vremuri? Două motive:

1. Înainte de criză, salariile din presă săreau des de 50 de milioane. erau gen 2-3 salarii medii pe economie. Acum un salariu de presă e vreo 12 milioane. Salariul minim pe economie gen. Doar idioții și copiii fără perspective proaspăt borâți de pe banda rulantă a facultății mai lucrează în presă. Nu mai există etică jurnalistică, pentru că se moare de foame. Și asta duce la punctul doi.

2. Clickurile sunt mult mai importante decât veridicitatea informației. Bă, clickurile se traduc în bani și banii în parizer și bere. Fără clickuri le cad dinții la jurnaliști de subnutriție. Nu există etică cu stomacul gol. Nu e în natura umană. Dacă un articol aduce clickuri, nu îi pasă nimănui ce scrie în el.

Și pe acest fond al presei care subzistă și produce cantitate nu calitate, a apărut în ultimul an subiectul principal al acestui articol. Stai să scot literele mari.

NOUL VAL DE PROPAGANDĂ RUSEASCĂ

De vreun an jumate a apărut din neant o salbă de site-uri care arată ca și cum ar fi de știri, dar nu sunt. Nu au nici un reportaj. Nici un interviu. Nici un angajat care să iasă pe teren și să facă subiecte. Sunt doar preluări de subiecte, reformulări, traduceri și opinie legată de ele. Liste găsești pe tot internetul.

cocoon.ro; efemeride.ro; lovendal.ro; expunere.com; stiripesurse.ro; onlinereport.ro; comisarul.ro; blastingnews.com; nationalisti.ro; napocanews.ro; infoalert.ro; cyd.ro; dcnews.ro; activenews.ro; nuv.ro; inliniedreapta.net; bn24.ro; stiri-extreme.ro; exclusiv24.net; stirinefiltrate.ro; gandeste.org; fluierul.ro; ortodox.md; doxologia.ro

Sunt foarte multe. Conținutul e destul de omogen însă.

40% delir: energii mistice și patriotardisme protocroniste cu Dacia, leagănul civilizației (ca-n haiduci daci vârcolaci), Soros si oculta mondială, etc.

20% știri oarecum reale

40% exagerări alarmiste despre situația politică globală și pericolul în care ne aflăm, în principal din cauza imigranților.

Nu vreau să intru în detalii cu cât de periculoși sau nu sunt imigranții. Aia e altă discuție, care ține de experiența de viață și prejudecățile fiecăruia. OBIECTIV însă, situațiile cu imigranți prezentate de site-urile ăstea, ori nu au existat, ori sunt grav exagerate. O bulăneală devine un viol în masă și tot așa. Au analizat și alții cu exemple de pe site-urile astea. Sunt ușor de demontat, dacă ai discernământul necesar încât să îți dai seama că ceva e greșit acolo. Însă am arătat mai sus că nici măcar presa sau formatorii de opinie nu pot fi acuzați de discernământ. La ce să te aștepți de la omul de rând? Nu o să stea el să vadă că toate sursele site-urilor din salba asta sunt tot alte site-uri de acolo și că nici o informație nu duce la ceva real și verificabil.

Repet, pentru că știu că unii dintre voi sunt mai grei de cap. Nu vorbim dacă imigranții sunt un pericol sau nu. Asta e altă discuție. Vorbim doar de faptul că site-urile astea inventează și denaturează evenimente, apoi le prezintă ca fapte reale.

Întrebarea de bun simț este „care este scopul?”. De ce există site-urile astea și din ce trăiesc?

Pentru răspuns ne întoarcem la prietenii noștri de la Cotidian Zilnic, care au scris o parodie de patriotardism în care au dezvăluit că oameni de știință importanți aveau origini românești. Nicolae Teslea și Maria Curista. Adică serios, cât de prost să fii ca să crezi că un articol care spune că Marie Curie era Maria Curista din Brăila e pe bune? Păi atât de prost ca site-urile astea:

Da. Atât de proști sunt oamenii care se ocupă de salba de site-uri de propagandă rusească. Acum o să mă întrebi cum pot niște proști să facă propagandă și care-i miza, că nu scrie nicăieri nimic de bine de Rusia sau Putin.

Așa e. Dar propaganda rusească nu funcționează cum crezi tu. Articolul ăsta de pe Cracked explică foarte bine sistemul nou. Pe scurt, are două scopuri mari: dezinformare și destabilizare.

Cu dezinformarea e simplu. Pur și simplu piața e atât de inundată de nonsens și variante și teorii alternative legate de absolut tot ce se întâmplă încât plebea se învârte în cerc, certându-se care e adevărul, în loc să vadă problema și să caute soluția.

Partea a doua, cu destabilizarea, e puțin mai complicată. Aia se deduce iarăși din metoda de funcționare a acestor site-uri. Algoritmul e cam așa:

1. Se atrag oameni creduli, care sunt predispuși în a crede lucruri în lipsa dovezilor, doar pentru că le sună lor bine și în concordanță cu ce simt ei că e adevărat. Asta se face cu articolele SF despre daci, energii, conspirații reptiliene și alte demențe superbe narativ dar complet paralele cu realitatea.

2. Acestor oameni li se prezintă o variantă distorsionată a adevărului, în care lucrurile de care lor le este frică se întâmplă cu adevărat. În știrile inventate și distorsionate despre imigranți, realitatea e preapocaliptică. UE nu ne respectă valorile și religia. Imigranții violează și fură. Distrug europa. Se pișă pe creștini și pe valori. Dau foc la monumente și dansează în flăcări. Iar oamenii creduli, cernuți la cazul unu, sunt perfect convinși de chestiile astea. Pentru că nu sunt genul care să caute sursa informației cu care sunt de acord. O acceptă de bună doar pentru că sunt ei de acord. Și pentru că le e frică de ele. Și nu îți poate fi frică decât de ceva ce crezi că există o șansă mare să se întâmple. Repet, pentru că știu că în continuare mă citesc oameni cu opinii vehemente. Nu zic că nu se întâmplă lucruri nașpa cu imigranții. Se întâmplă. Dar obiectiv se întâmplă mult, mult, mult, mult mai puține și mai mici decât citești tu că se întâmplă.

3. Oamenilor li se sugereaza fin care este vinovatul pentru toate problemele (în mare parte fictive) sociale cu care tocmai au aflat că se confruntă: Uniunea Europeană. E impotentă. Tolerantă. Placidă. Incompetentă. Vrea să îți bage imigranți pe gât și să se pișe pe valorile tale și pe religia ta.

Și aici e miza. Scăderea încrederii populației în UE. Rusia nu apare nicăieri în propaganda rusească. Nu îți spune „Ai încredere în mine”. Îți spune „Nu avea încredere în rivalii mei”. Și da, în cazul unui război, chiar și rece, contează foarte mult încrederea țărilor mici în puterile mari.

Pare o teorie cam de om cu pălărie de staniol în cap, Radu. De ce zici tu că e propagandă rusească, și nu e doar o gloată de demenți care scriu tâmpenii?

De fapt e amândouă. Am demonstrat mai sus că băieții cu site-urile de genul sunt idioți. La fel ca și publicul lor, preiau orice informație le sună pe plac, fără să o verifice. Pe ei nu i-a interesat dacă Marie Curie a fost sau nu româncă. Le-ar plăcea să creadă că a fost, așa că au apăsat pe share. Adevărul, ridicolul, nu contează. Contează ca articolele să exprime idei din lista de idei împinse pe site-urile astea. Cum ar fi ideea „românii sunt super tari”. Dacă asta zice articolul, nu contează cât de real e. E în concordanță.

Am demonstrat și că efectul final al acestor site-uri e de a scădea încrederea în UE. Însă nu, ăia care se ocupă de site-uri nu sunt agenți secreți ai Moscovei, antrenați în tehnici de manipulare. Adevărul e mult mai simplu. Să zicem că am mulți bani și vreau să conving lumea că există extratereștri. Nu o să antrenez oameni să mintă. Mai simplu găsesc 10 nebuni boschetari care deja urlă că există extratereștri, îi îmbrac frumos, îi spăl, îi duc la televizor și îi fac să pară credibili. Ei cred sincer ce spun. Eu doar le fac vocea auzită. O voce care îmi îndeplinește scopurile și care fără banii mei n-ar fi auzită.

La fel și site-urile astea. Nebunii care le țin sunt autentici. Rușii doar le dau bani cât să aibă site-uri profi, care arată ca surse credibile de știri, și cât să poată să trăiască din scris dezinformare retardă. După cum observați, site-urile din salba asta nu au publicitate. Că nimeni nu se asociază cu demențe de-astea. Nu se susțin financiar singure. Cineva pompează bani în ele ca să le facă vocea auzită. Dacă nu ar fi fost banii de la ruși, toți „autorii” ăștia de articole de opinie și paranoia ar fi doar niște nebuni șomeri. De-aia e propagandă. Că nu e o afacere. Nu fac bani. Consumă. Ca să transmită un mesaj. Cine plătește? Păi ăla pe care-l avantajează mesajul.

Ca să fim sinceri până la capăt, nu toate site-urile de genul sunt propagandă rusă. Mai sunt și de-alea plătite de republicanii americani ca înliniedreaptă.ro sau orice Monica Macovei, care fac o propaganda la fel de proastă dar pe altă direcție. Mai sunt și unii plătiți de UE, piața e plină de interese macro, ca în orice țară mică, dar deja ne întindem. Propaganda prorusa e doar un exemplu. Mai dă și biserica bani pentru propagandă, și mulți mulți alții.

Așa că cititorule care te-ai obosit să urmărești poliloghia până la capăt. Ține minte când mai citești informații, înainte de a simți ceva în legătură cu ele, verifică dacă sunt reale sau nu. Nu contează după ce citești o știre cu musulmani care violează o olandeză cât de capabili sunt ăia de faptă și cât de plauzibilă e. Contează dacă s-a întâmplat sau nu. Și dacă nu s-a întâmplat și tu te-ai gândit deja ”băgami-aș pla în UE că nu face nimic”, tocmai ai fost manipulat. Învață să îți verifici singur sursele de informație. Presa e moartă și nișa aia e plină acum de amatori, idioți și propagandă. Nu verifică nimeni informația pentru tine. Învață să o faci singur, ca să nu fii prost.

Pentru că asta e problema secolului ăsta. Accesul la informație există. La absolut orice informație. Cu asta s-a rezolvat. Propaganda nu mai poate să-ți ascundă informație, ca în perioada ceaușistă. Poate doar să-ți distragă atenția de la ea. Să se bazeze pe faptul că nu ai destul discernământ încât să îți dai seama ce e real și ce nu.